Walter Mazzarri

**Walter Mazzarri** (*italijanski izgovor:* [valter madˈdzarri]) italijanski je nogometni trener i bivši nogometaš.

## Igračka karijera
Igrao je na poziciji veznog igrača, a omladinske godine proveo je u sastavu Fiorentine za koju nikada nije zaigrao u seniorskim godinama. Svoju prvu seniorsku utakmicu odigrao je 1981. dok je bio na posudbi u Pescari, koja je tada igrala Seriju B. Sezonu poslije te proveo je također kao posuđeni igrač u Cagliariju, da bi ga kasnije Fiorentina prodala Reggiani. Najduže je igrao u Empoliju, koji je svoje prve utakmice u Seriji A igrao upravo u doba kad je Mazzari bio igrač te ekipe.

Kasnije je uglavnom nastupao za nižerazredne timove, a igračku karijeru završio je 1995.

## Trenerska karijera 
Mazzarri je trenersku karijeru započeo kao pomoćnik u Bologni, a kasnije i u Napoliju gdje je radio kao pomoćnik Renza Ulivijerija. Prvu sezonu kao glavni trener imao je u Seriji C, gdje je vodio Acireale, u kojem je igrao u periodu 1992-1994. Nakon toga je vodio Pistoese, a najveći trenerski uspjeh do tada ostvario je kao trener Livorna, s kojim je ušao u elitni rang italijanskog fudbala, Seriju A.

Nakon toga je vodio ekipu Reggine od 2004. do 2007, kada je uspio izboriti opstanak te ekipe u Seriji A sve tri sezone.

### Sampdoria
31. maja 2007. objavljeno je da je Mazzari novi trener Sampdorije. U Sampdoriji je imao dosta uspjeha, a glavni igrač ekipe u to vrijeme, Antonio Cassano, javno je hvalio svog trenera. Sampdoria je tu sezonu završila na visokom, 6. mjestu, koje im je donijelo kvalifikacije za Kup UEFA.

Iduću sezonu je ekipa završila na 13. mjestu, ali je Mazzarri uspio da ih dovede do finala Kupa Italije, izbacivši Inter iz Milana, koji je tada vodio Jose Mourinho u polufinalu ukupnim rezultatom 3-1. Ipak, u finalu je Sampdoria poražena od Lazija na penale.

Mazzarri i Sampdoria raskinuli su saradnju na kraju sezone 2008/09.

### Napoli
6. oktobra je Mazzarri zamijenio Roberta Donadonija na klupi sicilijanskog Napolija. Tu je sezonu ekipa završila na 6. mjestu što je ovom treneru donijelo novi, trogodišnji, ugovor.

U sezoni 2010/11. Napoli je na krilima Mazzarija, te nove akvizicije tima, Edinsona Cavanija, završio na visokom trećem mjestu **Serije A** što im je donijelo direktan plasman u UEFA Ligu Prvaka.

Pod Mazzarijevim vodstvom Napoli je postao prepoznatljiv kao veoma pokretljiva ekipa koja se oslanjala na brze kontranapade. Edinson Cavani, Ezequiel Lavezzi i Marek Hamsik su predvodili napad ekipe koja je igrala u formaciji 3-4-3. U Ligi prvaka su završili na drugom mjestu u svojoj grupi, iza Bayerna iz Münchena, a ispred bogatog Manchester Cityja. U osmini finala su ostvarili odličan rezultat na svom stadionu pobjedivši Chelsea sa 3-1. Ipak, u revanšu na Stamford Bridgeu su poraženi sa 4-1 nakon produžetaka i završili avanturu u Ligi Prvaka.

Te godine Napoli je osvojio Kup Italije.

Sezonu 2012/13 Napoli je završio na drugom mjestu Serije A, a 19. maja je objavljeno da Mazzari neće više voditi ekipu Napolija. Istakao je da traži nove izazove u životu.

### Inter 
Mazzari je zvanično predstavljen kao trener ekipe Intera iz Milana 24. maja 2013. iako su medijske špekulacije o njegovom preuzimanju ekipe trajale još u toku sezone 2012/13, koju je Inter pod vodstvom Andree Stramaccionija završio na ponižavajućem 9. mjestu.

Mazzari je potpisao dvogodišnji ugovor vrijedan 3,5 miliona eura, a prije potpisa je dobio obećanje od predsjednika Morattija da će investirati u ekipu prije sezone 2013/14.

### Watford 
### Torino 
## Trofeji i priznanja
;Sampdoria
***Italijanski kup** – finalist: 2008/09.

;Napoli
***Italijanski kup** – osvajač: 2011/12.
***Serie A** – 2. mjesto: 2012/13.

; Pojedinačno
* Nagrada "Enzo Bearzot" – 2012.

## Reference
## Vanjski linkovi 
*Walter Mazzarri na *FootballPlus.com*

Kategorija:Rođeni 1961.
Kategorija:Biografije, San Vincenzo (Toscana)
Kategorija:Italijanski nogometni treneri
Kategorija:Italijanski nogometaši
Kategorija:Živi ljudi
Kategorija:Nogometaši Fiorentine
Kategorija:Nogometaši Pescare
Kategorija:Nogometaši Cagliarija
Kategorija:Nogometaši Reggiane
Kategorija:Nogometaši Empolija
Kategorija:Nogometaši Modene
Kategorija:Treneri Pistoiesea
Kategorija:Treneri Livorna
Kategorija:Treneri Reggine
Kategorija:Treneri Sampdorije
Kategorija:Treneri Napolija
Kategorija:Treneri Inter Milana
Kategorija:Treneri Watforda